
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Mittetulundusühingult Young & Active, registrikood 80449642, taotlus, milles palutakse anda tasuta kasutusse Narvas Linda tänav 4 hoones 5. korrusel asuv ruum nr 23 üldpindalaga 21,6 m² mittetulundusühingu tegevuse laiendamiseks.

Praegu kasutab Mittetulundusühing Young & Active tasuta Narvas Linda tn 4 hoones 5. korrusel asuvaid ruume üldpindalaga 347,6 m² linnavara tasuta kasutamise lepingu nr 1/835-T alusel ning 2019. aasta lõpuni kehtestati mittetulundusühingule Narvas Linda tn 4 hoones asuvate ruumide kasutamisel hoone hooldustasu ning kommunaalteenuste kulude katmiseks ühtne kuutasu suuruses 1,10 euro/m2.

Spordi- ja vabaajakeskuse „Lazerzone“ ehitamisel MTÜ investeeris linnavarasse üle 45 000 euro.

MTÜ Young & Active taotlust arutati Narva Linnavalitsuse linnavarakomisjoni koosolekul 13.03.2019 (protokoll nr 4) ning otsustati:
1.	Nõustuda MTÜ Young & Active, registrikood 80449642, taotlusega ning anda MTÜ-le Young & Active avalikku enampakkumist korraldamata määramata ajaks tasuta kasutusse Narvas Linda tänav 4 hoones 5. korrusel asuv ruum nr 23 üldpindalaga 21,6 m² mittetulundusühingu tegevuse laiendamiseks.
2.	Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.


2. ÕIGUSLIKUD ALUSED

2.1.	Narva Linnavolikogu 17.03.2005. a määruse nr 14/52 “Linnavara kasutusse andmise kord” § 7 lg ja § 7 lg 2 p 3 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse linnavalitsuse korraldusega.

3.  OTSUS

3.1. Anda MTÜ-le Young & Active avalikku enampakkumist korraldamata määramata ajaks tasuta kasutusse Narvas Linda tänav 4 hoones 5. korrusel asuv ruum nr 23 üldpindalaga 21,6 m² mittetulundusühingu tegevuse laiendamiseks.
 
3.2.	Narva Linnavalitsuse Linnamajandusametil sõlmida Mittetulundusühinguga Young & Active punktis 3.1 nimetatud linnavara kasutamise leping.

 
4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Mittetulundusühingule Young & Active.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

